section_heading: Sadržaj serije
paragraph_text: Alan i Tara zapošljavaju se u tvrtci Crane, Poole & Schmidt kao suradnici. Nakon slučaja, tenzije između partnera koje su tijekom suđenja rasle dovode do raspada tvrtke Young, Frutt & Berluti. Iako Shore kaže da mu njihovi novci nisu potrebni, odvjetnici njegovu ponudu odbijaju. U razgovoru između Jimmyja i Jamie on joj priznaje da je oduvijek želio biti samostalni odvjetnik koji će raditi u svom rodnom susjedstvu i pomagati "malim ljudima". Eugene je imenovan sucem Vrhovnog suda, a Ellenor uzima pauzu u karijeri kako bi provela što više vremena sa svojom malom kćerkom. Jamie se u konačnici pridružuje Jimmyju i njegovom prijatelju iz djetinjstva u osnivanju novog odvjetničkog društva. U posljednje dvije epizode vraća se Bobby Donnell kojeg u posljednjoj sceni serije vidimo kako potpuno sam sjedi u svojoj bivšoj tvrtci koja sada više ne postoji.